Rullering :handlingsprogram plan for fysisk aktivitet og naturopplevelse 2020-2032

**Høring/offentlig ettersyn**

Det vises til *"****Kommunedelplan for fysisk aktivitet og naturopplevelse 2020-2032****"*, vedtatt av Værøy kommunestyre 21.september 2020.

Planen er styrende for forvaltning og prioritering innenfor idretts- og friluftssektoren i Værøy kommune. Planens handlingsprogram danner grunnlag for prioritering av spillemiddelsøknader fra Værøy kommune.

Planens kapittel **5.0-5.4 - handlingsprogram** skal nå rulleres. Det betyr at handlingsdelen skal oppdateres og at enkelte tiltak kan omprioriteres og at nye mindre tiltak kan tas inn i planen.

Vedlagte plan er den som ble vedtatt i 2020 – og det er foreløpig ikke gjort oppdateringer**.** Gjennomførte tiltak/pågående arbeider etter at planen ble vedtatt er derfor ikke med i vedlagte plan – disse vil bli **oppdatert etter høringen** og tatt med i det endelige forslag til rullering. Det er også behov for kostnadsberegning av foreslåtte tiltak.

Det tas sikte på politisk behandling av handlingsprogrammet i november 2022. Revidering av planen vurderes i 2024. Nye større anlegg kan nødvendigjøre tidligere revisjon.

Vedtatt plan er tilgjengelig i PDF-format i servicetorget og på biblioteket.

Eventuelle merknader til planforslaget sendes på mail til Værøy kommune v/kulturkontoret: erling.skarv.johansen@varoy.kommune.no innen **23.09.22**

Kan også leveres skriftlig på servicetorget.

Værøy kommune/kulturkontoret 30.08.2022

Erling skarv Johansen/kulturkonsulent

